als_Latn dik_Latn sag_Latn
Në konfliktet mes forcave Peshmerge dhe ISIL humbin jetën 30 militantë
Në konfliktet mes forcave Peshmergë dhe ISIL në rajonin Bashika të Mosulit në Irak vriten 30 militantë të organizatës terririst, ku mes tyre ndodhet dhe një lider i saj
ERBIL (AA) - Në konfliktet mes forcave Peshmergë dhe ISIL në rajonin Bashika të Mosulit në Irak vriten 30 militantë të organizatës terririst, ku mes tyre ndodhet dhe një lider i saj, raporton Anadolu Agency (AA).
Kolonel Abdullah Kadir një nga komandantët e forcave Peshmergë të frontit Bashika në një deklaratë për gazetarin e AA tha se organizata terroriste ISIL në natën e mbrëmshme ndërmori sulme ndaj pikave të kontrollit të Peshmergëve 25 km në veriperëndim të Mosulit.
Kadir më tej ka theksuar se Peshmergët i janë kundërpërgjigjur menjëherë këtyre sulmeve dhe kanë vrarë 30 militantë të ISIL duke përfshirë mes tyre dhe një nga liderët e tij i quajtur me emrin e koduar "Ebu Abdullah". Kadir ka pohuar se sulmet e Peshmergëve janë mbështetur edhe nga sulmet ajrore të avionëve luftarakët të vendeve të koalicionit të udhëhequra nga SHBA dhe sipas tij militantët janë tërhequr duke lënë prapa një numër të madh të trupave të pajetë. Kadir ka theksuar gjithashtu se në konflikt i cili ka zgjatur pothuajse 2 orë kanë humbur jetën 1 Peshmergë dhe janë plagosur 2 të tjerë.
Konfliktet në Irak të cilat filluan me 10 qershor 2014 pasi ISIL mori nën kontroll Mosulin dhe disa rajone të tjera janë akoma në vazhdim. Milicët Shiitë në bashkëpunim me forcat e ushtrisë së Irakut Peshmergët ndërmarrin operacione për të shpëtuar trojet e pushtuara nga ISIL. Ndërsa forcat e koalicionit të udhëhequra nga SHBA mbështesin me sulme ajrore ushtrinë e Irakut.
als_Latn als_Latn als_Latn als_Latn als_Latn als_Latn